ย้ำรัฐบาลเร่งปราบทุจริตและปัญหายาเสพติดเป็นวาระแห่งชาติ ใครทำผิดต้อง เข้าสู่กระบวนการตรวจสอบไม่มีละเว้น
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันว่ารัฐบาลและ ครม.ทุกคนยังมุ่งมั่นอย่างเต็มที่ในการร่วมแก้ไขปัญหาต่างๆ ที่เกิดขึ้น โดยเฉพาะเรื่องที่ประเทศและทั่วโลกยังไม่พ้นวิกฤตโควิด -19 ซึ่งที่ผ่านมาสามารถบริหารจัดการได้เป็นอย่างดีมีการวางแผนเตรียมความพร้อมเพื่อรองรับด้านเศรษฐกิจ ปัญหาปากท้องของประชาชนให้พ้นจากความยากจน ทุกอย่างต้องทำควบคู่กัน โดยให้ความสำคัญในเรื่องสุขภาพของประชาชนและเรื่องการลงทุนด้านเศรษฐกิจที่เป็นอนาคตของประเทศ ซึ่งต้องบริหารให้เกิดความสมดุลซึ่งไทยก็ถือว่าทำได้ดีในระดับต้นๆของโลกนายกรัฐมนตรี ยืนยัน รัฐบาลมีการตรวจสอบ เรื่องการทุจริตคอร์รัปชันในทุกเรื่องหากมีเรื่องใดที่เสนอเข้ามาถึงสำนักงานปลัดสำนักนายกรัฐมนตรี ซึ่งได้สั่งการให้มีการสอบสวนย้ำว่าละเว้นใครไม่ได้ ยืนยันเจตนารมณ์ที่ได้ประกาศวาระแห่งชาติเรื่องการตรวจสอบการทุจริตและปัญหายาเสพติดนายกรัฐมนตรี กล่าวต่อถึงการแก้ไขปัญหายาเสพติดว่า ได้ให้แนวนโยบายใหม่ว่าต้องให้เจ้าหน้าที่ของรัฐลงไปสำรวจทุกหมู่บ้าน ทุกตำบล ทุกอำเภอให้คนที่ติดยาเสพติดต้องมีการขึ้นทะเบียนและนำไปสู่การบำบัดรักษา เพื่อลดภาระของญาติพี่น้อง ในส่วนของผู้จำหน่ายยาเสพติดและนายทุนต้องดำเนินการตามกฎหมายอย่างเข้มงวดทุกประการ รวมถึงดำเนินการยึดทรัพย์ ซึ่งทุกเรื่องรัฐบาลกำลังเร่งดำเนินการควบคู่ไปและมีการประเมินผลว่าเกิดผลสัมฤทธิ์ต่อประชาชนอย่างไร